Sant'Ambrogio di Torino

Ang Sant'Ambrogio di Torino () ay isang comune (komuna o munisipalidad) sa Kalakhang Lungsod ng Turin, rehiyon ng Piamonte, hilagang Italya, na matatagpuan mga 25 km sa kanluran ng Turin sa Lambak ng Susa.
Ang Sant'Ambrogio di Torino ay may hangganan sa mga munisipalidad ng Caprie, Villar Dora, Chiusa di San Michele, Avigliana at Valgioie. Ang sinaunang libong-taong abadia ng Sacra di San Michele, na itinatag sa mga taon sa pagitan ng 983 at 987, ay matatagpuan sa loob ng munisipalidad sa tuktok ng Bundok Pirchiriano. Kasama sa mga tanawin ng bayan ang ilang toreng medyebal, ang ika-13 siglo na kastilyo at mga pader, isang Romanikong kampanilya mula noong ika-12 siglo, at mga labi ng ika-11 siglong simbahan ng San Pietro.

 Kultura 

 Mga makasaysayang dokumento 
Ang Sinupang Pangkasaysayan ng Munisipalidad ng Sant'Ambrogio di Torino ay nagpapanatili ng mga dokumento mula sa taong 1553. Ang sinupan ng Parokya ng San Giovanni Vincenzo ay nagtataglay ng mga talaan mula sa taong 1580 pataas, nang ang Parokya ay naging malaya sa Sacra di San Michele. Mula noong 1810 ang parokya ng San Giovanni Vincenzo sa Sant'Ambrogio di Torino, ay nag-ingat sa konserbasyon ng Brebyaryo ng San Michele della Chiusa, isang liturhikong teksto ng 1315 sa dalawang tomo na nagpapakita ng taunang siklo ng mga panalangin ng mga monghe ng Sacra di San Michele, at naglalaman ng mga bahagi ng mga melodya na inaawit na may mga notasyong tipikal ng monasteryo na ito, na may mga pormang hindi matatagpuan sa mga Gregorianong teksto ng iba pang monasteryo.

 Kakambal na bayan — kinakapatid na lungsod 
Ang Sant'Ambrogio di Torino ay kakambal sa:

  Sant'Ambrogio sul Garigliano, Italya (2003)
  Sant'Ambrogio di Valpolicella, Italya (2004)

 Mga sanggunian 

 Mga panlabas na link 



Kategorya:Mga lungsod at bayan sa Piedmont